Luis Taruc

I Luis Taruc (Junio 21, 1913 - Mayo 4, 2005) metung yang Filipinong pekapun king politica ampong revolucionariong comunista. Migsilbi yang pekapun ning grupung rebelding Hukbalahap pilatan ning 1942 ampong 1954. Miabe ya king pangimut kaibat nang abalu ing problema da reng maglalautang Filipino aniang magaral ya kanitang decadang 1930. Aniang Kaduang Guerrang Pangyatu, pemuntukan nong Taruc deng Hukbalahap kareng mabangis a pamanialake da reng guerilla laban kareng talasakup a Japon king Filipinas, bageng e na masiadung dininan pansing ning Estados Unidos. Kaibat ning guerra, sindu da reng Hukbalahap ing pamaglaban king kapamahalan nang Manuel Roxas, a susuportan ning America, I Taruc ampo reng pitu nang kayabe e ro pepaintulutan lukluk king Congresolipat ning pamaniambut da, ania mepilitan lang magbalik king bunduk. Sinalungat ya ing grupung Taruc king parity rights a buri rang tanggapan deng Americanu king Filipinas kaibat nang mitimawa. Aniang tutuking limang banua, tiknang nang Taruc ing pamakilaban king parlamento, at mibalik ya king bunduk. Aniang pekamasikan ya, atin yang 10,000 anggang 15,000 kataung lalaban ing fuerzang Hukbalahap.

Ding daleráyan

1913 kebaitan
Deng Kapampangan
Deng Tau ibat Pampanga
Ding Komunista
Ding rebolusionáriung Filipínu
Kapampangan Revolucionario
2005 kematyan